  Виталий Пронин Туннэ солы ним утчало, ужасьёс быръё. Али шаерамы 316 СМИ. Со пӧлысь 192-ез -  газет-журналъёс. Но берло дыре адямиос тросгес лыдӟиськыны кутскизы Интернет пыр. Россиын нуналлы быдэ ог 60 миллион мурт вотэсэ пыра. Туннэ шаерысьтымы котькуд изданилэн аслаз сайтэз вань. Но кулэ вань иворъёсын тодматӥсь одӥг сеть. Туннэ агентстволы директор юнматэмын ни - со «Сусанин» иворъёсъя агентствоен азьвыл кивалтӥсь Екатерина Волкова. Интыяськоз агентство Ижысь Пастухов урамысь 13-тӥ юртын. Пастухов урамын ик интыяськоз журналистъёслы конференциос ортчытъянъя зал. Со сяна, ужъёс мыно журналистъёслэсь правооссэс утёнъя центр кылдытыны. Быдэс Россия пумен выже ни цифровой амалэн телевещание учкыны. - 15-тӥ сентябрьысен «Моя Удмуртия» телеканал уен-нуналэн ужалоз «Ростелеком» юрттэмен. Зэм, нырысь-валысь сое адӟыны быгатозы на Ижын улӥсьёс гинэ. Но пумен быдэс шаерамы чузъяськозы удмурт киноос, иворъёс, - шуиз Алексей Воронцов. Елена Сараматова  